**ជំពូក ៤៖ ចក្ខុវិស័យតំបន់អាស៊ីអាគ្នេយ៍**

**មេរៀនទី ៤៖ បេតិកភណ្ឌវប្បធម៌ និងធម្មជាតិរបស់អាស៊ីអាគ្នេយ៍**

**ហេតុអ្វីបានជាបេតិកភណ្ឌវប្បធម៌មានសារៈសំខាន់សម្រាប់ពួកយើង?**

**“នេះគឺជាការបកប្រែក្រៅផ្លូវការ។ សូមយោងទៅភាសាអង់គ្លេស ប្រសិនបើត្រូវការផ្ទៀងផ្ទាត់” ។**

សំណេរអំពីសេចក្ដីផ្ដើម

កិច្ចសន្ទនារវាងប្រជាជនដែលមានវប្បធម៌ខុសគ្នា គឺតម្រូវឱ្យមានពេលវេលា​ បទពិសោធន៍ ឆន្ទៈ និងកិច្ចខិតខំប្រឹងប្រែងយ៉ាងខ្លាំង។ ការអភិវឌ្ឍន៍នៃអភិក្រមអន្តរវប្បធម៌ ជារឿយៗ ពឹងផ្អែកលើការបើកចំហរបស់ប្រជាជន និងអភិជននយោបាយ ជាពិសេសគឺពាក់ព័ន្ធនឹងថាតើពួកគេណែនាំ និងសម្របសម្រួលការផ្លាស់ប្ដូរអន្តរទំនាក់ទំនងនៅក្នុងសង្គមរបស់ពួកគេ និងកម្រិតអន្តរជាតិយ៉ាងដូចម្ដេច។​ ការអប់រំ គឺជាឧបករណ៍ដ៏មានឥទ្ធិពលមួយដែលប្រើប្រាស់ដើម្បីសម្របសម្រួលដល់ដំណើរការដ៏សំខាន់ ក្នុងការវិនិយោគលើសន្តិភាពពិភពលោកយូរអង្វែង។ តាមរយៈគម្រោងអប់រំ យុវជនមកពីគ្រប់វប្បធម៌ទាំងអស់ ត្រូវបានលើកទឹកចិត្តឱ្យស្គាល់គ្នា ផ្លាស់ប្ដូរទស្សនៈគ្នា និងផ្ដល់បទពិសោធន៍ឱ្យគ្នាអំពីវប្បធម៌ និងគំនិត ដើម្បីធ្វើឱ្យពួកគេមានការយល់ពីគ្នាកាន់តែស៊ីជម្រៅ និងយល់ពីតម្លៃរវាងគ្នា និងគ្នា។

កិច្ចតែងការបង្រៀនខាងក្រោម ត្រូវបានបង្កើតឡើង ដើម្បីណែនាំអំពីទស្សនៈមូលដ្ឋាននៃ  
វប្បធម៌ដូចគ្នាមួយចំនួននៅក្នុងតំបន់អាស៊ាន។ គោលបំណងសំខាន់នៃកិច្ចតែងការបង្រៀននេះ គឺណែនាំអំពីការពិភាក្សារវាងប្រជាជនដែលមានវប្បធម៌ខុសគ្នានៅក្នុងតំបន់ និងរវាងអតីតកាល និងអនាគតកាល​។ តាមរយៈការណែនាំអំពីបេតិកភណ្ឌវប្បធម៌ក្រៅពីព្រំដែនភូមិសាស្ត្រ និងប្រទេសជាតិរបស់ពួកគេ យើងមានបំណងបង្កើតស្មារតីរួមនៃការបញ្ចូលភាពចម្រុះនៃវប្បធម៌ និងលើកកម្ពស់  
វប្បធម៌រួមមួយនៅក្នុងតំបន់អាស៊ីអាគ្នេយ៍ជាមួយនឹងប្រវត្តិសាស្ត្ររួមចូលគ្នា។ ទស្សនៈអំពីគំនិតរួម នឹងអាចជំរុញឱ្យអ្នកជំនាន់ក្រោយ ដឹងថាខ្លួនឯងជានរណា យល់ដឹងអំពីអ្វីដែលសង្គមរបស់ពួកគេមានតាំងពីអតីតកាល និងគិតអំពីអ្វីដែលពួកគេព្យាបាលកាលពីសតវត្សរ៍ ២១ និងថាតើពួកគេអាចឈានទៅដល់ភាពចម្រុះនៃវប្បធម៌បែបណា ដើម្បីអាចរស់នៅជាមួយគ្នាប្រកបដោយសន្តិភាពបាន។ ក្នុងន័យនេះ បញ្ហាសំខាន់នៃការរចនាមេរៀននេះ គឺដើម្បីគាំទ្រអ្នកអប់រំ ក្នុងការលើកទឹកចិត្តយុវជន ដើម្បីក្លាយជាប្រជាជនមានទំនួលខុសត្រូវនៃប្រទេសរបស់ខ្លួន ក៏ដូចជាប្រជាជនពិភពលោកដែលគោរពភាពខុសគ្នា និងយល់ដឹងអំពីគុណតម្លៃនៃអន្តរវប្បធម៌និយម។

***មេរៀនទី ៤៖* បេតិកភណ្ឌវប្បធម៌ និងធម្មជាតិរបស់អាស៊ីអាគ្នេយ៍** ផ្ដោតលើតួនាទីបេតិកភណ្ឌវប្បធម៌ និងប្រទេសជាតិនៅក្នុងជីវិតរស់របស់ប្រជាជន។ មេរៀននេះបង្ហាញអំពីបុគ្គលម្នាក់ៗ និងប្រជាពលរដ្ឋនៃវប្បធម៌ និងប្រទេសនីមួយៗ និងជាសមាជិកក្នុងតំបន់មួយដែលមានវប្បធម៌ចម្រុះអាចកំណត់អត្តសញ្ញាណ និងផ្ដល់តម្លៃ។

ដោយសារតែយើងបានឈានចូលមកដល់សតវត្សរ៍ទី ២១​ យើងអាចព្យាករណ៍ដឹងអំពីទំនោរដែលនឹងគ្រប់គ្រងលើការអប់រំនៅលើពិភពលោកបាន យ៉ាងហោចណាស់គឺអាចព្យាករណ៍នៅក្នុងពេលអនាគតដ៏ខ្លីខាងមុខនេះ។ សារៈសំខាន់នៃបញ្ហាប្រឈមការអប់រំបេតិកភណ្ឌវប្បធម៌ ទទួលបានគំនិតពីអតីតកាល ហើយក៏ជាឧបករណ៍ដែលផ្ដល់ឱ្យយុវជននូវដំណើរការកសាងអត្តសញ្ញាណប្រភេទថ្មីមួយទៀត។ ជាញឹកញាប់នៅក្នុងសតវត្សរ៍ទី ២១ នេះ ប្រជាពលរដ្ឋ និងអ្នកប្រាជ្ញ បានមើលឃើញអំពីភាពអស់សង្ឈឹម ដោយសារតែបេតិកភណ្ឌត្រូវបានប្រើប្រាស់ក្នុងគោលដៅមិនត្រឹមត្រូវសម្រាប់បម្រើដល់ប្រជាជាតិ និងគម្រោងកសាងប្រទេសជាតិ។ ប៉ុន្តែ ជាពិសេសនៅក្នុងពិភពសកល លោក បេតិកភណ្ឌ មិនមែនជារបស់ប្រទេសជាតិទំនើបតែឯងនោះទេ ហើយប្រាកដជាមានចំណុចដែលត្រូវបកស្រាយឡើងវិញជាក់ជាមិនខាន។ នេះគឺជាអ្វីដែលពិតជាក់ស្ដែងសម្រាប់សង្គមពហុវប្បធម៌នេះ។ ទន្ទឹមនឹងនេះ ការផ្ដល់តម្លៃក៏កំពុងមានការកើនឡើងផងដែរចំពោះការណ៍​ដែលថាបេតិកភណ្ឌវប្បធម៌មិនមែនសុទ្ធតែរូបីយនោះទេ។ នៅពេលដែលយើងនិយាយអំពីវប្បធម៌ យើងតែងតែសំដៅលើឥដ្ឋ និងថ្មបាយអរ គំនូរ និងផ្ទាំងក្រណាត់ផ្សេងៗ ព្រមទាំងអត្ថន័យក្នុងសារមន្ទីរដែលមានការរៀបចំយ៉ាងមានរបៀបរៀបរយ។ “វប្បធម៌” រួមបញ្ចូលគ្រប់ទិដ្ឋភាពទាំងអស់ដែលអាចកើតមាននៅក្នុងសង្គម មានដូចជា នយោបាយ សាសនា តន្ត្រី អក្សរសិល្ប៍ សេដ្ឋកិច្ច ប្រពៃណី ទំនៀមទម្លាប់ ល្ខោន និងមុខម្ហូប។ វប្បធម៌ត្រូវបានកំណត់និយមន័យថាជា “ភាពស្មុគស្មាញជារួមនៃលក្ខណៈស្មារតីខុសពីគេ សម្ភារ បញ្ហា និងអារម្មណ៍ ដែលកំណត់លក្ខណៈចរិតសង្គមមួយ ឬក្រុមសង្គមមួយ។ វប្បធម៌មិនមែនមានត្រឹមតែសិល្បៈ និងអក្សរប៉ុណ្ណោះទេ ប៉ុន្តែមានទាំងវិធីសាស្ត្ររស់នៅ សិទ្ធិជាមូលដ្ឋានរបស់មនុស្ស ប្រព័ន្ធគុណតម្លៃ ប្រពៃណី និងជំនឿផងដែរ​។” (UNESCO, ១៩៨២)។

ទិដ្ឋភាពទាំងអស់នេះ ត្រូវតែមានការការពារ ហើយអង្គការ​ UNESCO បានចូលរួមយ៉ាងសកម្មក្នុងការលើកកម្ពស់ការផ្ទេរការបង្ហាញ និងគុណតម្លៃអំពីការរស់នៅ ពីមួយជំនាន់ទៅមួយជំនាន់ (UNESCO, ២០០៣)។ ដូច្នេះ ទិដ្ឋភាពទាំងអស់នេះ ត្រូវតែដាក់ចូលទៅក្នុងកម្មវិធីសិក្សាដើម្បីបង្រៀនដល់សិស្សានុសិស្សដែលរស់នៅក្នុងសង្គមដែលមានការចូលរួម និងវប្បធម៌ចម្រុះឆាប់រហ័ស។ សកម្មភាពភាគច្រើនដែលយើងបានដាក់បានស្នើឡើងក្នុងមេរៀននេះ គឺដកស្រងចេញពីឯកសារអប់រំដែលបានបង្កើតឡើងដោយអង្គការ UNESCO ប៉ុន្តែយើងសូមណែនាំឱ្យគ្រូបង្រៀនមេត្តាលើកទឹកចិត្តសិស្សឱ្យគិតអំពីរបៀបដែលប្រជាជនសាមញ្ញនៅក្នុងតំបន់អាស៊ីអាគ្នេយ៍ទាំងមូលមានរៀបចំយុទ្ធនាការអ្វីខ្លះដើម្បីអភិរក្សបេតិកភណ្ឌ និងរបៀបដែលពួកគេធ្វើ។

យើងបានដឹងយ៉ាងច្បាស់អំពីភាពប្រែប្រួលនៅក្នុងកម្មវិធីសិក្សាជាតិ នៅពេលដែលបង្រៀនមុខវិជ្ជាអំពីសិល្បៈ និងសិក្សាសង្គម និងជាពិសេសការបង្រៀនអំពីប្រវត្តិសាស្ត្រ។ ដូច្នេះ យើងបានរៀបចំកិច្ចតែងការបង្រៀនដែលរួមបញ្ចូលទាំងជម្រើសសកម្មភាពក្នុងម៉ោងសិក្សា និងក្រៅម៉ោងសិក្សាជាច្រើនផងដែរ។ គ្រូបង្រៀនអាចសម្រេចចិត្តថាតើសកម្មភាពមួយណាដែលសមស្រប និងអាចអនុវត្តនៅក្នុងកិច្ចតែងការបង្រៀន និងរបៀបបង្រៀនរបស់ពួកគាត់ ក៏ដូចជាបរិបទវប្បធម៌ និងសង្គមរបស់ពួកគាត់ផងដែរ។

ឯកសារយោង៖

UNESCO. 1982. *World Conference on Cultural Policies: final report (Mondiacult)*. Paris: UNESCO. <https://unesdoc.unesco.org/ark:/48223/pf0000052505>

UNESCO. 2003. Convention for the Safeguarding of the Intangible Cultural Heritage. <https://ich.unesco.org/en/convention>

ធនធានបន្ថែម

New South Wales Government. n.d. *Teaching heritage: Exploring heritage in New South Wales*. <http://www.teachingheritage.nsw.edu.au/section01/index.php>

UNESCO. n.d. Resources on World Heritage Education: <http://whc.unesco.org/en/176/->

UNESCO. 2003. *Text of the Convention for the Safeguarding of Intangible Cultural Heritage.*  <http://www.unesco.org/culture/ich/index.php?lg=en&pg=00022#art2>

UNESCO. 2008. *Seeing with Young Eyes: Third Southeast Asian Teacher Training Workshop on Using Art to Teach about World Heritage*. <http://unesdoc.unesco.org/images/0017/001791/179114e.pdf>

UNESCO. 2012. *Traditional Children’s Games in South-East Asia*. <https://bangkok.unesco.org/content/traditional-childrens-games-south-east-asia-interactive-games>

UNESCO. 2015. *Learning with Intangible Heritage for a Sustainable Future: Guidelines for Educators in the Asia-Pacific Region*. <http://www.unescobkk.org/culture/creativity/ich/ichesd/>

The Open University. n.d. *What is heritage?* (Online course) http://openlearn.open.ac.uk/mod/oucontent/view.php?id=402286&section=2.1

**ជំពូក ៤៖ ចក្ខុវិស័យតំបន់អាស៊ីអាគ្នេយ៍**

**មេរៀនទី ៤៖ បេតិកភណ្ឌវប្បធម៌ និងធម្មជាតិរបស់អាស៊ីអាគ្នេយ៍**

***ហេតុអ្វីបានជាបេតិកភណ្ឌវប្បធម៌មានសារៈសំខាន់សម្រាប់ពួកយើង?***

|  |  |  |
| --- | --- | --- |
| មុខ​វិជ្ជា៖ | ប្រ​វត្ដិ​វិទ្យា / សិក្សា​សង្គម | |
| ប្រធាន​បទ៖ | បេតិកភណ្ឌវប្បធម៌ និងធម្មជាតិរបស់អាស៊ីអាគ្នេយ៍ | |
| កម្រិត៖ | អនុ​វិទ្យា​ល័យ | |
| គំនិតសំខាន់៖ | អត្តសញ្ញាណតំបន់នៅក្នុងតំបន់អាស៊ីអាគ្នេយ៍ ត្រូវបានបង្កើតចេញពីភាពចម្រុះ និងប្រជាជនទៅតាមការរៀបចំក្នុងតំបន់ និងតាមរយៈព្រឹត្តិការណ៍តាមតំបន់ ក៏ដូចជាតាមរយៈសកម្មភាពប្រចាំថ្ងៃដូចជាកីឡាល្បីៗ និងវប្បធម៌ល្បីៗ។ អត្តសញ្ញាណនេះ គឺជាការចូលរួមជាបន្តបន្ទាប់ និងជាការរួមចំណែកឆ្ពោះទៅឆ្លុះបញ្ចាំងអំពីទស្សនៈអាស៊ីអាគ្នេយ៏ជាតំបន់មួយសម្រាប់ថ្ងៃអនាគត។  វប្បធម៌ និងបេតិកភណ្ឌមានទម្រង់ជាច្រើនខុសៗគ្នា ពោលគឺអាចជាទីកន្លែង វត្ថុ ចំណេះដឹង និង ប្រពៃណី។ ចំណុចទាំងនេះគឺជាអត្តសញ្ញាណរបស់យើង ហើយដើរតួនាទីយ៉ាងសំខាន់ ពោលគឺមិនត្រឹមតែសម្រាប់សហគមន៍របស់យើងនោះទេ ប៉ុន្តែក៏នៅក្នុងវប្បធម៌ក្នុងតំបន់រួមផងដែរ។ យើងទាំងអស់គ្នាមានតួនាទីថែរក្សាវប្បធម៌ និងបេតិកភណ្ឌរបស់យើង។ | |
| ទស្សនាទានគន្លឹះ៖ | វប្បធម៌  បេតិកភណ្ឌ  បេតិកភណ្ឌពិភពលោក  បេតិកភណ្ឌវប្បធម៌ (ចលន អចលន អរូបី/មានជីវិត)  បេតិកភណ្ឌធម្មជាតិ | |
| ចំ​នួន​វគ្គ និងម៉ោងបង្រៀន / មេរៀន៖ | ១ ទៅ ២ វគ្គ (១ វគ្គ ប្រហែលពី ៥០ នាទី) | |
| សម្ភារសិក្សា​ដែល​ត្រូវ​ការ៖ | ឧបករណ៍សោតទស្សន៍ (A/V) និងអ៊ីនធឺណិតដើម្បីចាក់វីដេអូខ្លីៗ (ឬឯកសារជាក្រដាសដែលមាន មេរៀនស្រដៀងគ្នា)  ផែនទីបេតិកភណ្ឌពិភពលោក (ដែលអាចទាញយកបាន)  ស្ទីគ័រ  ទីតាំងសម្រាប់ធ្វើជាងសារមន្ទីរតាំងបង្ហាញ  វត្ថុដែលបានផ្ដល់តម្លៃដោយគ្រូបង្រៀន និងសិស្ស | |
| ចំ​ណេះ​ដឹង​ត្រូវ​មាន​ជា​មុន៖ | សិស្សមិន​ចាំ​បាច់​មានចំណេះដឹងពី​ប្រ​ធាន​បទ​នេះ​ជា​មុន​ទេ។ | |
| គោលបំណងរបស់​មេរៀន៖  នៅពេលបញ្ចប់មេរៀននេះ សិស្សនឹងមាន​សមត្ថ​ភាព៖ | | |
| ចំ​ណេះ​ដឹង | ជំ​នាញ | ឥរិយាបថ |
| ១. ស្វែងយល់អំពីអ្វីដែលជាបេតិកភណ្ឌ វប្បធម៌ និងបេតិកភណ្ឌវប្បធម៌។  ២. យល់ដឹងអំពីរបៀបដែលបេតិកភណ្ឌជាតិ បេតិកភណ្ឌតំបន់ និងបេតិកភណ្ឌសកល គឺជាប្រវត្តិសាស្ត្ររួមរបស់មនុស្សជាតិ។  ៣. ស្វែងយល់ និងពន្យល់អំពីប្រភេទខុសគ្នានៃបេតិកភណ្ឌ។  ៤. បង្ហាញការយល់ដឹងអំពីបញ្ហាជាតិ បញ្ហាតំបន់ និងបញ្ហាសកលដែលពាក់ព័ន្ធនឹងបេតិកភណ្ឌវប្បធម៌។ | ១. ធ្វើការវិភាគភាពខុសគ្នាជាមូលដ្ឋានអំពីប្រភេទខុសៗគ្នានៃវប្បធម៌។  ២. លើកទឹកចិត្តឱ្យមានការពិភាក្សា និងធ្វើការជជែកវែកញែកអំពីបេតិកភណ្ឌវប្បធម៌​។ | ១. ឱ្យតម្លៃនៃវប្បធម៌ និងបេតិកភណ្ឌជាទូទៅ  ២. ដឹងអំពីសារៈសំខាន់នៃការការពារ និងការ អភិរក្សបេតិកភណ្ឌសម្រាប់ប្រជាជនជំនាន់ក្រោយ។  ៣. បង្កើតការផ្ដល់តម្លៃ និងទទួលខុសត្រូវពាក់ព័ន្ធនឹងការការពារបេតិកភណ្ឌ |

|  |  |  |  |
| --- | --- | --- | --- |
| ​មេរៀន | សកម្ម​ភាព​​បង្រៀន | ឯកសារ | សនិទាន​ភាព |
| ផ្ដើម​មេរៀន  [៣​ នាទី] | **១. សកម្មភាពមុនពេលបង្រៀន**  ១.១ មុនពេលបង្រៀនមេរៀនមួយថ្ងៃ ត្រូវណែនាំសិស្សឱ្យយករបស់ណាមួយដែលមានតម្លៃ និងមានសារៈសំខាន់ចំពោះពួកគេដែលជីដូនជីតាតួត ជីដូនជីតា ឪពុកម្ដាយបានប្រគល់ជូនពួកគេ។  **២. គ្រូបង្រៀននិយាយ**   * ណែនាំអំពីបេតិកភណ្ឌវប្បធម៌ និងធម្មជាតិរបស់តំបន់អាស៊ីអាគ្នេយ៍ថាជាចំណុចផ្ដោតនៃមេរៀន។ * បង្ហាញអំពីវិសាលភាពមេរៀន៖   + សិក្សាអំពីវាក្យសព្ទ/ទស្សនៈខាងក្រោម៖ វប្បធម៌ បេតិកភណ្ឌ បេតិកភណ្ឌវប្បធម៌ ប្រភេទខុសៗគ្នានៃបេតិកភណ្ឌ   + ផ្ដល់តម្លៃ និងការការពារបេតិកភណ្ឌវប្បធម៌/ធម្មជាតិសកលជាទូទៅ និងជាពិសេសបេតិកភណ្ឌវប្បធម៌/ធម្មជាតិនៅក្នុងតំបន់អាស៊ីអាគ្នេយ៍។ |  | វគ្គគ្រូបង្រៀនពន្យល់នេះបានបញ្ចូលមេរៀនទៅក្នុងបរិបទ។ វគ្គនេះបានផ្ដល់ឱកាសសម្រាប់ឱ្យគ្រូបង្រៀនពន្យល់ថាតើប្រធានបទនេះមានជំហរនៅត្រង់នៃពាក់ព័ន្ធនឹងកម្មវិធីសិក្សាដែលសិស្សត្រូវអនុវត្តតាម។ |
| តួមេរៀន  [៧៥ នាទី] | **៣. តោះ! នាំគ្នានិយាយអំពីវប្បធម៌ នាំគ្នានិយាយអំពីបេតិកភណ្ឌ នាំគ្នានិយាយអំពីបេតិកភណ្ឌវប្បធម៌** (៣០ នាទី)  ៣.១ ពន្យល់អំពីនិយមន័យនៃពាក្យវប្បធម៌របស់ W. Somerset Maugham*៖*  *“​បុរស និងស្ត្រីមិនមែនមានតែពួកគេពីរនាក់នោះទេ។* ***ពួកគេជាតំបន់ដែលពួកគេរស់នៅ*** *ជាទីក្រុង អាផាតមិន ឬកសិដ្ឋានដែលពួកគេរៀនដើរ ជាហ្គេមដែលពួកគេលេងដូចកូនក្មេង ជារឿងប្រឌិតដែលពួកគេតែងតែឭច្រើនដងមកហើយ ជាអាហារដែលពួកគេបានញ៉ាំ ជាសាលារៀនដែលពួកគេសិក្សា ជាកីឡាដែលពូកគេលេង ជាកំណាព្យដែលពួកគេអាន និងជាព្រះដែលពួកគេជឿ។”*  *៣.២ សួរសិស្សណាម្នាក់ថា​ “តើពាក្យថាវប្បធម៌មានអត្ថន័យយ៉ាងណាចំពោះអ្នក?” ហើយសរសេរចម្លើយរបស់គេដាក់លើក្ដារខៀន។ ពន្យល់ថា វប្បធម៌អាចត្រូវបានកំណត់និយមន័យខុសៗគ្នាជាច្រើន៖*   * + ទីធ្លារួមរបស់សង្គម ដូចជា ភូមិ ទីក្រុង ទេសភាព ទេសភាពសមុទ្រ ជាដើម។   + សិល្បៈ (សិល្បៈសម្ដែង៖ចម្រៀង របាំ សិល្បៈគំនូរ៖ គំនូរ ចម្លាក់) និងស្ថាបត្យកម្ម (ប្រាសាទ ផ្ទះ ស្ពាន ផ្លូវថ្លល់) ដែលប្រើប្រាស់ជារួមនៅក្នុងសង្គម។   + ចំណេះដឹងដែលបានចែករំលែកក្នុងសង្គម (ភាសា បច្ចេកទេសសិប្បកម្ម សាលារៀនដែលប្រជាជនចូលរៀន ដំណើរការកសិកម្ម ទម្លាប់អនុវត្តថែទាំសុខភាព)។   + អត្តចរិតដែលបានចែករំលែកក្នុងសង្គម (របៀបដែលប្រជាជនពិសារ ផឹក កម្សាន្ត ហ្គេមដែលកុមារលេង ទំនាក់ទំនងរវាងម្ដាយនិងកូន បុរសនិងស្ត្រី ប្ដីនិងប្រពន្ធ)។   + តម្លៃរួមក្នុងសង្គម (អ្វីល្អ/អ្វីអាក្រក់/អ្វីដែលសប្បាយ)   + ពិធីសែនព្រេន ពិធីបុណ្យសាសនាដែលរៀបចំដោយ សហគមន៍   ៣.៣ បង្ហាញរបស់មួយដល់សិស្ស (គំនូរ គ្រឿងអលង្ការ ព្រំ ឬឆ្នាំងដី រូបថតជាឧទាហរណ៍) ដែលដូនតាទួតបានប្រគល់ជូនបន្ត មកដល់អ្នក និងដែលអ្នកស្រឡាញ់ និងផ្ដល់តម្លៃ។  ៣.៤ ធ្វើការងារជាក្រុម សិស្សពន្យល់អំពីមូលហេតុដែលវត្ថុដែលពួកគេបានយកមកនេះ មានសារៈសំខាន់សម្រាប់ពួកគេ។  ៣.៥ ពន្យល់ថាវត្ថុទាំងនេះគឺជាបេតិកភណ្ឌ និងពន្យល់អំពីនិយមន័យនៃពាក្យថា*បេតិកភណ្ឌ៖*  *បេតិកភណ្ឌ គឺជាវត្ថុមួយដែលយើងទទួលបាន ឬដែលបានបន្សល់ទុកពីអតីតកាលមកឱ្យអ្នក ដែលយើងមាននៅក្នុងពេលបច្ចុប្បន្ន និងទុកបន្តឱ្យទៅអ្នកជំនាន់ក្រោយ។ យើងអាចគិតថាបេតិកភណ្ឌគឺជាទីកន្លែង និងវត្ថុដែលអ្នកចង់ រក្សា។ ទាំងនេះគឺជាទីកន្លែង និងវត្ថុវប្បធម៌ និងធម្មជាតិដែលយើងឱ្យតម្លៃដោយសារតែរបស់ទាំងនេះគឺបានមកពីដូនតារបស់យើង វាមានភាពស្អាត សំខាន់ និងមិនអាចមានអ្វីមកជំនួសបាន ហើយជាប្រភពនៃជីវិត និងកម្លាំងជំរុញ។*  ៣.៦ ពិភាក្សាអំពីគុណតម្លៃនៃវត្ថុចំពោះអ្នក និងមូលហេតុដែលអ្នកចង់ថែរក្សា និងការពារវត្ថុនោះ។ សួរសិស្សថា៖ ប្រសិនបើមាននរណាម្នាក់ចង់ថែរក្សា និងការពារវត្ថុនេះ ហើយប្រគល់របស់នោះទៅកូនៗរបស់គាត់ តើគាត់ត្រូវតែធ្វើដូចម្ដេចដើម្បីការពាររបស់នោះ។  ៣.៧ សិស្សត្រូវធ្វើការងារជាក្រុមដើម្បីស្វែងរកនិយមន័យជាមូលដ្ឋាននៃបេតិកភណ្ឌវប្បធម៌។  ៣.៨ ក្រោយបញ្ចប់កិច្ចពិភាក្សាក្រុម ក្រុមនីមួយៗត្រូវបង្ហាញអំពីការយល់ដឹងរួមរបស់ពួកគេអំពីបេតិកភណ្ឌវប្បធម៌។  ៣.៩ បញ្ចប់សេចក្ដីដោយធ្វើការបង្រៀនអំពីនិយមន័យដូចខាងក្រោម៖ អ្វីគ្រប់យ៉ាង (ទីកន្លែង សិល្បៈ ស្ថាបត្យកម្ម អត្តចរិត គុណតម្លៃ) ដែលយើងទទួលបាន ឬដែលបានបន្សល់ទុកពីអតីតកាលមកឱ្យអ្នក ដែលយើងមាននៅក្នុងពេលបច្ចុប្បន្ន និងទុកបន្តឱ្យទៅអ្នកជំនាន់ក្រោយ។ បេតិកភណ្ឌ គឺជាអ្វីម្យ៉ាងដែលមានពីធម្មជាតិ ដូចជាព្រៃ តំបន់ឆ្នេរជាដើម​។ យើងហៅបេតិកភណ្ឌប្រភេទនេះថាជា**បេតិកភណ្ឌធម្មជាតិ។** ធម្មជាតិ និងវប្បធម៌ ក៏មានទំនាក់ទំនងយ៉ាងសំខាន់ផងដែរ។ អគារ វិមាន និងទីតាំងជាច្រើន ផ្ដល់ភាពស្រស់ស្អាតដល់ធម្មជាតិជុំវិញវា។ | * ទីតាំងបង្ហាញសម្រាប់សារមន្ទីរក្នុងថ្នាក់ * វត្ថុដែលគ្រូ និងសិស្សឱ្យតម្លៃ | សកម្មភាពសិក្សានេះ ណែនាំ សិស្សអំពីទស្សននៃវប្បធម៌ បេតិកភណ្ឌ និងបេតិកភណ្ឌវប្បធម៌ និងធម្មជាតិ។ វារួមបញ្ជូលនូវការងាររួមគ្នាតាមរយៈកិច្ចពិភាក្សាជាក្រុម និងបង្កើតនិយមន័យរួម។  តាមរយៈសកម្មភាពតាមដាន សិស្សអាចចែករំលែកចំណេះដឹងដែលពួកគេបានសិក្សានៅក្នុងសាលាជាមួយឪពុកម្ដាយរបស់ពួកគេ។ សកម្មភាពនេះតម្រូវឱ្យមានការចូលរួមពីគ្រួសារផងដែរ។ |
| **៤. ការងារជាក្រុម៖ តើអ្វីជាបេតិកភណ្ឌមានជីវិត?** (១៥ នាទី)  ៤.១ ណែនាំ និងពន្យល់អំពីប្រភេទនៃបេតិកភណ្ឌខាងក្រោម៖ ចលនៈ អចលនៈ អរូបីយ និងធម្មជាតិដោយលើកឡើងឧទាហរណ៍ពីប្រទេសរបស់ខ្លួន។   * + បេតិកភណ្ឌមិនអាចរំកិលទៅណាបាន ដូចជាទីតាំងបុរាណ កន្លែងបន់ស្រន់ដូចជាប្រាសាទ ព្រះវិហារគ្រឹះ ព្រះវិហារអ៊ីស្លាម និងទីក្រុងប្រវត្តិសាស្ត្រ។ វត្ថុទាំងអស់នេះហៅថា**បេតិកភណ្ឌអចលនៈ**។   + វត្ថុបេតិកភណ្ឌដូចជាកាក់ គំនូរ សិប្បនិម្មិត និងគំរូរុក្ខជាតិ ហៅថា**បេតិកភណ្ឌចលនៈ**។   + បេតិកភណ្ឌដែលយើងអាចប៉ះបាន មើលឃើញ ឬកំណត់បាន និងមានទម្រង់ជាអត្តចរិត ចំណេះដឹង និងគុណតម្លៃត្រូវបានគេហៅថាបេតិកភណ្ឌវប្បធម៌អរូបីយ ឬបេតិកភណ្ឌរស់។ បេតិកភណ្ឌប្រភេទនេះកំណត់អត្តសញ្ញាណមនុស្ស និងសហគមន៍ដែលអនុវត្តចំណុចទាំងនោះ។   ៤.២ សួរសិស្សថា “តើប្អូនអាចរកឧទាហរណ៍អំពីបេតិកភណ្ឌរស់ចំនួនបីរបស់ប្រជាជននៅក្នុងតំបន់អាស៊ីអាគ្នេយ៍បានទេ?”  ៤.៣ សិស្សសរសេរចម្លើយចូលទៅក្នុងស្ទីគ័រណូត។  ៤.៤ បិតស្ទីគ័រណូតលើក្ដារខៀន ហើយឱ្យសិស្សដើរជុំវិញថ្នាក់ ដើម្បីពិនិត្យមើលចម្លើយទាំងអស់។ | * ស្ទីគ័រណូត | សកម្មភាពនេះលើកទឹកចិត្តឱ្យសិស្សឆ្លុះបញ្ចាំងអំពីប្រភេទខុសៗគ្នានៃបេតិកភណ្ឌ ក៏ដូចជាទស្សនបេតកភណ្ឌរួម ហើយចំណុចនេះបានផ្ដល់ជាចំណុចចូលដើម្បីពិភាក្សាអំពីភាពស្រដៀងគ្នាក្នុងចំណោមប្រជាជនរស់នៅក្នុងតំបន់ ទោះបីជាបេតិកភណ្ឌរួមអាចមានទម្រង់ខុសគ្នាយ៉ាងណាក៏ដោយនៅតាមទីកន្លែងខុសៗគ្នាក៏ដោយ​។ |

|  |  |  |  |
| --- | --- | --- | --- |
|  | **៥. ការងារជាក្រុម៖ បេតិកភណ្ឌវប្បធម៌របស់យើង** (១០ នាទី)  ៥.១ណែនាំអំពីទស្សនទានសំខាន់ៗ៖   * + សារៈសំខាន់នៃការឱ្យតម្លៃបេតិកភណ្ឌវប្បធម៌ក្នុងតំបន់ និងសកល។   + សន្ធិសញ្ញាបេតិកភណ្ឌពិភពលោក UNESCO   ៥.២ ចែកឯកសារផែនទីបេតិកភណ្ឌពិភពលោក និងឯកសារសកម្មភាពឆ្លើយតប។  ៥.៣ សិស្សធ្វើការងារជាក្រុមដែលមានគ្នាបួន​ ទៅប្រាំនាក់ ដើម្បីស្វែងរកទីតាំងបេតិកភណ្ឌពិភពលោកនៅក្នុងតំបន់អាស៊ីអាគ្នេយ៍។ ពួកគេត្រូវសរសេរឈ្មោះ និងទីតាំងភូមិសាស្ត្រនៃទីតាំង និងពន្យល់បង្ហាញអំពីប្រភេទទីតាំងបេតិកភណ្ឌដែលពួកគេស្គាល់។  ៥.៤ សិស្សប្រៀបធៀបចំណុចដូច និងចំណុចផ្ទុយគ្នានៃបញ្ជី ដើម្បីបញ្ចប់សកម្មភាពនោះ។  ៥.៥ លើកឡើងថា៖   * តំបន់នោះមានភាពចម្រុះនៃទីតាំងវប្បធម៌ និងធម្មជាតិ។ * ជាទីតាំងបេតិកភណ្ឌពិភពលោក មានន័យថាជាទីតាំងដែលតម្លៃសម្រាប់ប្រទេស ក៏ដូចជាតំបន់/ពិភពលោកទាំងមូល។   **៦. សកម្មភាពក្នុងថ្នាក់ជំនួស៖ បេតិកភណ្ឌ និងទេសចរណ៍** (២០ នាទី)  ៦.១ បែងចែកសិស្សក្នុងថ្នាក់ជាពីរក្រុម។   * + ក្រុមទី ១​ ត្រូវរៀបរាប់អំពីចំណុចគុណសម្បត្តិនៃទេសចរណ៍ចំពោះទីតាំងបេតិកភណ្ឌក្នុងតំបន់។   + ក្រុមទី ២ ត្រូវរៀបរាប់អំពីការគំរាមកំហែងដែលកើតឡើងដោយសារតែទេសចរណ៍មកកាន់ទីតាំងបេតិកភណ្ឌក្នុងតំបន់។   ៦.២ ក្រុមនីមួយៗបង្ហាញបញ្ជីរៀងរាងៗខ្លួន ហើយពិភាក្សាថាតើការគំរាមកំហែងពីសំណាក់ទេសចរណ៍ចំពោះទីតាំងបេតិកភណ្ឌប្រវត្តិសាស្ត្រអាចកាត់បន្ថយបានដោយរបៀបណា។ | * ឯកសារ ១៖ទីតាំងដែលមានរៀបរាប់នៅក្នុងបញ្ជីបេតិកភណ្ឌពិភពលោក UNESCO **នៅក្នុងតំបន់អាស៊ីអាគ្នេយ៍** (**ឆ្នាំ២០១៩**) * ផែនទីបេតិកភណ្ឌពិភពលោក ដែលអាចទាញយកពី UNESCO តាមរយៈវែបសាយត៍ <http://whc.unesco.org/en/wallmap/> | សកម្មភាពនេះអនុញ្ញាតឱ្យសិស្សមានការយល់ដឹងកាន់តែប្រសើរអំពីសារសំខាន់នៃទីតាំងបេតិកភណ្ឌ ដែលមិនមែនគ្រាន់តែជារបស់ប្រទេសមួយប៉ុណ្ណោះទេ ថែមទាំងជារបស់តំបន់ទាំងមូលតែម្ដង។ ជាការសំខាន់ សកម្មភាពនេះបានផ្ដល់ឱកាសដើម្បីពិភាក្សាអំពីយន្តការគំរាមកំហែង និងការពារ។ |
| បញ្ចប់​​មេរៀន  [២ នាទី] | **៧. សកម្មភាពបន្ថែមដែលបានស្នើឡើង**  ៧.១ ស្រាវជ្រាវ៖ សិស្ស (ម្នាក់ៗ ឬជាក្រុម) ត្រូវធ្វើការស្រាវជ្រាវ ហើយបន្ទាប់មកធ្វើបទបង្ហាញអំពីទីតាំងជាក់លាក់របស់ UNESCO នៅក្នុងតំបន់អាស៊ីអាគ្នេយ៍។ ពួកគេត្រូវរៀបរាប់អំពីប្រវត្តិសាស្ត្រទីតាំង និងមូលហេតុដែលគេជ្រើសយកទីតាំងនោះជាតំបន់បេតិកភណ្ឌ។  ៧.២ សារមន្ទីរក្នុងថ្នាក់៖ បង្កើតសារមន្ទីរក្នុងថ្នាក់បណ្ដោះអាសន្នដោយយករបស់ដែលសិស្សយកមកពីផ្ទះ មកតាំងបង្ហាញ ហើយធ្វើការពិភាក្សាអំពីរបស់ទាំងនោះ។ |  |  |

**ជំពូក ៤៖ ចក្ខុវិស័យតំបន់អាស៊ីអាគ្នេយ៍**

**មេរៀនទី ៤៖ បេតិកភណ្ឌវប្បធម៌ និងធម្មជាតិរបស់អាស៊ីអាគ្នេយ៍**

***ហេតុអ្វីបានជាបេតិកភណ្ឌវប្បធម៌មានសារៈសំខាន់សម្រាប់ពួកយើង?***

**ឯកសារ​ និង​លំ​ហាត់**

**ឯកសារទី ១៖ ទីតាំងដែលមានរាយនៅក្នុងបញ្ចីបេតិកភណ្ឌពិភពលោក UNESCO នៅក្នុងតំបន់អាស៊ីអាគ្នេយ៍ (ឆ្នាំ២០១៩)**

បញ្ជីដែលបានធ្វើបច្ចុប្បន្នភាព និងពត៌មានអំពីទីតាំងអាចរកបាននៅ៖[*https://whc.unesco.org/en/list/*](https://whc.unesco.org/en/list/)

**ប្រទេសកម្ពុជា**

* ប្រាសាទអង្គរវត្ត
* ប្រាសាទព្រះវិហារ
* ប្រាសាទប្រាសាទសំបូរព្រៃគុក ទីតាំងបុរាណវិទ្យានៃទីក្រុងឦសានបុរៈ

**ប្រទេសឥណ្ឌូនេស៊ី**

* ប្រាសាទ Borobudur
* ឧទ្យានជាតិកូដូមូ
* ប្រាសាទ Prambanan
* ឧទ្យានជាតិ Ujung Kulon
* ទីតាំងបុព្វបុរស Sangiran
* ឧទ្យានជាតិLorentz
* តំបន់បេតិកភណ្ឌព្រៃលិចទឹកត្រូពិកសូម៉ាត្រា
* ទេសភាពវប្បធម៌នៃខេត្តបាលី៖ ប្រព័ន្ធ Subak ជាការសម្ដែងនៃទស្សនវិជ្ជា Tri Hita Karana

**សាធារណរដ្ឋ​​ប្រជាធិបតេយ្យ​ប្រជាមានិត​ឡាវ**

* ទីក្រុងលួងព្រះបាង
* វត្តភូ និង Associated Ancient Settlements within the Champasak Cultural Landscape

**ប្រទេសម៉ាឡេស៊ី**

* សួនឧទ្យានជាតិ Gunung Mulu
* សួន Kinabalu
* ទីក្រុងម៉ាឡាកា និងទីក្រុង George ទីក្រុងប្រវត្តិសាស្ត្រនៃឈូងសមុទ្រម៉ាឡាកា
* បេតិកភណ្ឌបុរាណវិទ្យានៃជ្រលងភ្នំ Lenggong

**ប្រទេសមីយ៉ានម៉ា**

* ទីក្រុងបុរាណ Pyu

**ប្រទេសហ្វីលីពីន**

* ព្រះវិហារ Baroque នៃប្រទេសហ្វីលីពីន
* សួនឱទ្យានធម្មជាតិ Tubbataha Reefs
* វាលស្រែ Philippine Cordilleras
* ទីក្រុងប្រវត្តិសាស្ត្រ Vigan
* សួនឱទ្យានជាតិទន្លេ Puerto-Princesa Subterranean
* ដែនជម្រកសត្វព្រៃ Mount Hamiguitan Range

**ប្រទេសថៃ**

* ទីក្រុងប្រវត្តិសាស្ត្រអាយុធ្យា
* ទីក្រុងប្រវត្តិសាស្ត្រសុខោទ័យ និងទីក្រុងប្រវត្តិសាស្ត្រពាក់ព័ន្ធ
* ដែនជម្រកសត្វព្រៃ Thungyai-Huai Kha Khaeng
* តំបន់បុរាណ Ban Chiang
* ព្រៃ Dong Phayayen-Khao Yai

**ប្រទេសវៀតណាម**

* Complex of Hué Monuments
* ឆ្នេរ Ha Long
* ទីក្រុងបុរាណ Hoi An
* ដែនជម្រក My Son
* សួនឧស្យានជាតិ Phong Nha-Ke Bang
* Central Sector of the Imperial Citadel of Thang Long - Hanoi
* Citadel of the Ho Dynasty
* Trang An Landscape Complex